Nicola Sirkis

**Nicolas Henri Didier Sirchis**, dich **Nicola Sirkis**, nascut en França lo 22 de junh de 1959 a Antony (Region Parisenca), es un autor, compositor e cantaire francés.

Es mai que mai conegut coma menaire del grop de ròck francés Indochine.

**Nicola Sirkis** es lo fraire besson de l'ancian guitarrista del grop Indochine, *Stéphane Sirkis*, mòrt lo 27 de febrièr de 1999 d'una epatiti C. A tanben un autre fraire, *Christophe*.

De soca francesa per sa maire, *Michèle Henry*, originària de Lorena, la familha pairala de **Nicola** es josieva russa : a fugit en 1933 l'antisemitisme de Chișinău (capitala de la Bessaràbia, ara de Moldàvia), e es venguda alavetz se refugiar en Occitània, a Tolosa, après qualquas annadas passadas en Palestina.

*Jean Sirchis* (1925-2021), paire de *Nicola*, *Stéphane* e *Christophe*, escapa de pauc a una rafla en Occitània pendent la Segonda Guèrra mondiala : ven alavetz pauc de temps après comunista, puèi dintra dins la resisténcia dins l'Albigés. 

Mentre que *Nicola* e *Stéphane* an pas que dos ans e demòran a Igny (Region Parisenca), lor familha muda a Brussèlas (Belgica) ont lor paire trabalha coma engenhaire quimista.

**Nicola Sirkis** a 12 ans quand sos parents divòrçan : se retròba alavetz pensionari al collègi *Sant Joan-Baptiste de-la-Sala* a Estaimpuis (Belgica). Dos ans mai tard, sa maire, tornada en Region Parisenca, recupèra sos tres mainatges (*Nicola*, *Stéphane* e *Christophe*) a Châtillon, en França. 

**Nicola Sirkis** afirma a l'adolescéncia èsser estat fòrça perturbat pel divòrci de sos parents, aver un pauc cabussat a un moment dat dins la dròga e l'alcoòl, e qu'es estat mantuns còps renviat de sos establiments escolars. Comola alavetz son mal-èsser en se refugiant dins la musica, en particular la eissida del moviment punk e post-punk, escota mai que mai grops britanics coma The Cure, The Stranglers o los Clash. 

En decembre de 1980, encontra lo guitarrista *Dominique Nicolas* dins lo grop *Los Espions*. Se legan d'amistat e fondan alavetz lo grop Indochine amb un amic saxofonista comun, *Dimitri Bodiansky*. Lèu, *Stéphane*, lo fraire besson de *Nicola*, intègra lo grop, que ven l'un dels mai populars en França dins las annadas 80, e uèi encara.

Pendent una baissa de popularitat d'Indochine dins las annadas 90, **Nicola Sirkis** enregistra un album sòlo de represas, *Dans la lune...* (Dins la luna), amb l'ajuda d'Édith Fambuena del grop Los Valentins. 

En 2014, a enregistrat doas represas del cantaire francés Renaud, *Hexagone* e *Petite conne*.

En 2015, canta *L'opportuniste*, de e en duo amb Jacques Dutronc, cançon qu'aviá jà represa amb Indochine sul primièr album *L'aventurier*.

A tanben enregistrat en 2022 un duò amb lo compositor american Moby *This Is Not Our World* (Aquò es pas nòstre Monde).

En 2025, participa al cant sus una version novèla de la celèbra cançon *Lola* del grop ròck francés Superbus, còsta tanben la cantaira francesa Hoshi.

## Discografia en sòlo
* 1992: *Dans la lune...*

## Cançons mai conegudas
* *Alice dans la lune* (1992, represa en francés de *Brand New Life* de Young Marble Giants)
* *Hexagone* (2014, represa de Renaud)
* *This Is Not Our World - Ce n'est pas notre Monde* (2022, en duò amb Moby)

## Referéncias